b'\n_START_ARTICLE_\nMaruzzella \xe2\x80\x93 Eurooppalaisia suosikkeja 1950-luvulta\n_START_PARAGRAPH_\nMaruzzella - Eurooppalaisia suosikkeja 1950-luvulta on vuonna 1995 julkaistu kokoelma-albumi, joka sis\xc3\xa4lt\xc3\xa4\xc3\xa4 alkuper\xc3\xa4isesityksin\xc3\xa4 50-luvun suuria suosikkikappaleita. Kaikki ovat koristaneet Suomen levytilastoja ja soineet ahkerasti Lauantain toivotut levyt -ohjelmassa. Jokainen kappale on my\xc3\xb6s saanut suomalaisen asun._NEWLINE_Viisikymmenluvun puoliv\xc3\xa4liss\xc3\xa4 alkoi Suomessa varsinainen italialaisten iskelmien kausi, joka osin johtui italialaisen elokuvan samanaikaisesta noususta. Se jopa j\xc3\xa4tti varjoonsa samaan aikaan nousseen Rock and roll -buumin. Tosin italialaiset iskelm\xc3\xa4t olivat laajalti kansainv\xc3\xa4lisestikin suosittuja tuohon aikaan._NEWLINE_Levy on Radio Suomen tuotantoa (Tero Hein\xc3\xa4nen ja Pekka Gronow), alkuper\xc3\xa4iset levytykset ovat per\xc3\xa4isin Yleisradion \xc3\xa4\xc3\xa4nilevyst\xc3\xb6st\xc3\xa4.'